Diari Oficial de la Generalitat Valenciana


Sumari del DOGV 7461, del 09-02-2015 (2015/986)

RESOLUCIÓ de 20 de gener de 2015, de la Secretaria Autonòmica de Justícia, per la qual s'ordena la publicació amb el text resumit de cinc resolucions d'esta secretaria autonòmica, per les quals s'acorda la inscripció en el Registre de Fundacions de la Comunitat Valenciana, de les entitats que se citen a continuació: Defora Fundación de la Comunitat Valenciana para la Asistencia, Formación e Integración de Discapacitados, Fundación de la Comunitat Valenciana Vicente Silvestre y Consuelo Julián, Fundación de la Comunitat Valenciana para el Empleo y la Integración, Todoli Citrus Fundació de la Comunitat Valenciana i Fundación de la Comunitat Valenciana Sigrid Herve Jadoul Més que Gossos.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7461

Data del DOGV
:   09-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/986


Data del document
:   20-01-2015

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 20 de gener de 2015, de la Secretaria Autonòmica de Justícia, per la qual s'ordena la publicació amb el text resumit de cinc resolucions d'esta secretaria autonòmica, per les quals s'acorda la inscripció en el Registre de Fundacions de la Comunitat Valenciana, de les entitats que se citen a continuació: Defora Fundación de la Comunitat Valenciana para la Asistencia, Formación e Integración de Discapacitados, Fundación de la Comunitat Valenciana Vicente Silvestre y Consuelo Julián, Fundación de la Comunitat Valenciana para el Empleo y la Integración, Todoli Citrus Fundació de la Comunitat Valenciana i Fundación de la Comunitat Valenciana Sigrid Herve Jadoul Més que Gossos. [2015/986]  
En compliment del que disposa l'article 29.h de la Llei 8/1998, de 9 de desembre de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'establix com a funció específica del protectorat «donar publicitat a l'existència i activitats de les fundacions», s'indica el següent:  
  
  
Primer  
Per la Resolució de data 21 de octubre de 2014, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana, l'entitat denominada Defora Fundación de la Comunitat Valenciana para la Asistencia, Formación e Integración de Discapacitados, amb el número 216A i classificar-la amb el caràcter d'assistencial - assistència a discapacitats. El seu domicili radicarà a Elx (Alacant), partida d'Algoda, polígon 1, número 50 (CP 03138).  
D'acord amb l'article 2 dels seus estatuts, són fins i activitats de la fundació: «Fins: 1. Defendre i vetlar pels drets de les persones amb discapacitat psíquica, física i sensorial i les seues famílies. 2. Proporcionar els suports necessaris per a fomentar la inclusió social plena, basada en la capacitació social i laboral, generant oportunitats d'ocupació i desenrotllament personal. 3. Promoure el foment de l'autonomia i l'autodeterminació de les persones amb discapacitat. 4. Emprendre accions de sensibilització social basades a promocionar les capacitats i punts forts de les persones amb discapacitat, amb l'objectiu d'eliminar falsos mites i prejuís que perjudiquen seriosament este col·lectiu. 5. Incentivar la investigació, la sinergia i l'intercanvi d'experiències amb altres entitats de l'àmbit educatiu, científic, social, cultural i empresarial, a fi de millorar i afavorir la inclusió social des de tots els àmbits. 6. Previndre l'exclusió social des de la infància i adolescència per mitjà de la posada en marxa de programes d'atenció a xiquets en edat escolar i les seues famílies. 7. Fomentar educació inclusiva. Activitats: 1. Anàlisi de capacitats i necessitats de suport individualitzades. 2. Tallers per a la pràctica i l'exercici d'activitats laborals remunerades, basades en les eleccions i capacitats personals, principalment dins de l'àmbit del calçat, marroquineria i tèxtil, i ampliar-los en un futur, a altres activitats que es consideren convenients. 3. Tallers educatius per a l'aprenentatge de l'habilitat laboral, social i la vida diària que fomenten el desenrotllament i l'autonomia personal. 4. Tallers i teràpies individuals i/o grupals que siguen necessàries i adequades en cada moment, destinades al reconeixement, tractament i millora personal. 5. Activitats d'oci i temps lliure, en especial dins de l'àmbit cultural. 6. Desenrotllament de programes de promoció de la salut física i emocional. 7. Coordinació amb altres centres educatius i mèdics. 8. Assistència i participació a congressos, conferències, i trobades entre professionals i entitats. 9. Formació permanent d'usuaris i professionals.»  
  
D'acord amb l'article 5 dels seus estatuts, relatiu als beneficiaris: «Els recursos s'aplicaran per a benefici d'aquelles persones que es troben afectes per algun tipus de discapacitat i per a sufragar els gastos que generen les persones que desenrotllen les actuacions beneficioses per als discapacitats i que complisquen els fins fundacionals com a formadors, cuidadors, treballadors per compte d'altri, autònoms, directius, comandaments intermedis i la resta de persones que cooperen per a la consecució de tals fins.»  
Segon  
Per la Resolució de data 30 d'octubre de 2014, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana, l'entitat denominada Fundación de la Comunitat Valenciana Vicente Silvestre y Consuelo Julián, amb el número 583-V i classificar-la amb el caràcter de Científica - Investigació. El seu domicili radicarà a València, camí de Vera, s/n, Edifici 3A.  
D'acord amb l'article 6 dels seus estatuts, són fins i activitats de la fundació: «La Fundació té per objecte el foment, promoció i suport a la investigació científica, la formació i docència en l'àmbit de l'enginyeria i mestria industrial. El desenrotllament de l'objecte de la fundació s'efectuarà realitzant tot tipus d'estudis, cursos, investigacions i qualssevol altres activitats de caràcter científic i cultural i d'interés social, amb l'objecte de contribuir al desenrotllament de les activitats pròpies de les esmentades professions i oficis, en qualsevol de les seues especialitats o modalitats.»  
D'acord amb l'article 7 dels seus estatuts, relatiu als beneficiaris: «Seran potencials beneficiaris de la fundació la societat valenciana en el seu conjunt, serà criteri central per a la determinació dels beneficiaris concrets el principi de mèrit i capacitat apreciats en cada beneficiari pel patronat, amb criteris d'imparcialitat, objectivitat i no-discriminació els seus beneficis a les persones o entitats que reunint les condicions expressades anteriorment el patronat estime que són creditors legítims d'estos, d'acord amb les bases, normes o regles que establisca a este efecte.»  
  
Tercer  
Per la Resolució de data 25 de novembre de 2014, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana, l'entitat denominada Fundación de la Comunitat Valenciana para el Empleo y la Integración, amb el número 584-V i classificar-la amb el caràcter d'assistencial - promoció i atenció a les persones en risc d'exclusió per raons físiques, socials o culturals. El seu domicili radicarà a València, avinguda de les Corts Valencianes, número 41, 1r, despatx A.  
  
D'acord amb l'article 6 dels seus estatuts, són els seus fins i activitats: 1. La integració laboral en el mercat ordinari de col·lectius socialment desfavorits i en risc d'exclusió. 2. La integració laboral en el mercat ordinari de persones discapacitades físiques i psíquiques. 3. La formació de persones discapacitades físiques i psíquiques per a la seua inserció posterior en el món laboral. Correspon al patronat de la fundació determinar la manera en què s'hauran de complir els fins enumerats en este article. Les prestacions de la fundació s'atorgaran de forma no lucrativa. El desenrotllament de l'objecte de la Fundació s'efectuarà a través d'alguna de les formes d'actuació següents: - Prestació de servicis de forma directa que generen ocupació directa per a integració de col·lectius en risc d'exclusió i de discapacitats físics i psíquics. - Exercir activitats econòmiques principals i subordinades necessàries per al compliment dels fins. - Participar de forma activa en organitzacions d'interés públic o privat que treballen a favor de la integració social de col·lectius socialment desfavorits i en risc d'exclusió. - De manera genèrica, desenrotllar totes les actuacions que siguen necessàries per a l'èxit dels seus fins.»  
  
D'acord amb l'article 7 dels seus estatuts: «Seran potencials beneficiaris de la fundació el major sector de la població en risc d'exclusió social per la seua condició de discapacitat/da per al seu accés al mercat laboral. La fundació atorgarà amb criteris d'imparcialitat, objectivitat i no- discriminació els seus beneficis a les persones o entitats que reunint les condicions expressades anteriorment el patronat estime que són legítims creditors d'estos, d'acord amb les bases, normes o regles que establisca a este efecte.»  
  
Quart  
Per la Resolució de data 16 de desembre de 2014, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana, l'entitat denominada Todoli Citrus Fundació de la Comunitat Valenciana, amb el número 586V i classificar-la amb el caràcter de defensa mediambiental. El seu domicili radicarà al carrer Església, núm. 28, baixos, de la localitat de Palmera (València).  
D'acord amb l'article 5 dels seus estatuts, relatiu als fins fundacionals: «En particular, amb caràcter enunciatiu i no limitador, la fundació té per objecte: A. Contribuir a la identificació i establiment de col·leccions de varietats antigues, actuals, ornamentals, i culinàries aromàtiques dels grups citrícoles identificats com amargues, sanguines, blanques, navel, satsumes, clementines, pomelos, llimeres, cedres, bergamotes, llimetes, papaies, cumquats, tarongers trifoliats, microcítrics, aranges, mirtifòlies, híbrids intraespecífics i interespecífics i portaempelts. B. Actuar de fòrum d'investigació, desenrotllament i disseminació d'informació sobre els grups citrícoles i les seues col·leccions. C. Contribuir a la seua promoció i conservació a través de la creació d'un jardí botànic citrícola que permeta impulsar l'educació i conscienciació publica en els seus vessants científic, cultural, històric, social, ambiental, econòmica i sociològica. D. Des de la cultura citrícola agrària tradicional, fomentar la realització d'activitats mediambientals i l'educació ambiental entre els jóvens de la Comunitat Valenciana. E. Fomentar valors de sistemes de cultiu sostenibles, i respectuosos amb el medi ambient. F. Col·laborar amb totes les persones físiques o jurídiques organismes i institucions publiques o privades, nacionals o internacionals que actuen en consonància amb els fins de la fundació o que tinguen els mateixos objectius o semblants, per a la qual cosa la fundació podrà subscriure convenis, acords o altres instruments de cooperació. Correspon al patronat de la fundació determinar la manera en què s'han de complir estos fins enumerats. Les prestacions de la fundació s'atorgaran de forma no lucrativa.»  
«Per a la consecució dels fins fundacionals, la fundació exercix les activitats que el patronat considera necessàries directament i/o en col·laboració amb altres entitats, institucions o persones, d'acord amb el que establix la normativa sobre fundacions. En concret, a fi de portar a terme la finalitat fundacional, la fundació exercix les activitats que, sense ànim exhaustiu, s'enumeren a continuació: a) Contribuir a la identificació i l'establiment de col·leccions de varietats antigues, actuals, ornamentals, culinàries i aromàtiques dels grups citrícoles identificats com a blanques, sanguines, navel, satsumes, clementines, pomelos, llimeres, híbrids intraespecifics i interespecífics i portaempelts. b) Condicionar instal·lacions que permeten el cultiu de varietats antigues, actuals, ornamentals, culinàries i aromàtiques dels grups citrícoles identificats com a blanques, sanguines, navel, satsumes, clementines, pomelos, llimeres, híbrids intraespecifics i interespecífics i portaempelts que suposen la implantació d'un jardí botànic de cítrics. c) Promoure mesures de divulgació, formatives i educatives per al coneixement de les col·leccions citrícoles, a través de la creació d'una aula de la citricultura, en què es desenrotllen projeccions sobre el cicle vegetatiu de les varietats, conferències sobre les característiques varietals i les seues aptituds, que tinguen com a destinataris alumnes de distints estaments educatius com col·legis, instituts o centres universitaris i públic interessat. d) Organització de visites guiades per al coneixement de les col·leccions varietals enumerades i establiment d'una biblioteca específica de material divulgatiu relacionat amb la citricultura. e) Realització d'estudis de fisiologia i fenologia de les col·leccions establides, per mitjà de col·laboració amb instituts i universitats sobre l'adaptació de les espècies establides al nostre clima. f) La preparació i celebració d'actes en què es reconega i destaque a les institucions i associacions amb major protagonisme en la promoció de la citricultura valenciana. g) L'adquisició, obtenció, gestió o explotació per qualsevol títol de béns mobles o immobles de qualsevol naturalesa per al desenrotllament dels fins fundacionals. h) L'obtenció i concessió de recursos materials i econòmics de tota índole per al finançament i desenrotllament de les activitats relacionades amb els fins fundacionals. i) L'edició de material imprés o audiovisual que presente a la societat, per al seu coneixement i foment, les activitats i situació actual del cultiu de cítrics. j) La preparació i impartició de cursos monogràfics formatius sobre les matèries que constituïxen fins específics de la fundació. k) La creació, conservació i foment d'un arxiu històric del cultiu de cítrics en general, amb especial atenció al cultiu a la Comunitat Valenciana. l) La promoció i organització de congressos, seminaris, exposicions, col·loquis, conferències i actes semblants de caràcter fonamentalment cívic, cultural i mediambiental. m) La cooperació, ja siga material o intel·lectual, en la realització i divulgació de treballs, estudis, investigacions i obres de qualsevol naturalesa que el patronat estime d'interés, sobre la història, la situació actual i les projeccions de futur del cultiu de cítrics, especialment en l'àmbit de la Comunitat Valenciana. n) La col·laboració amb tercers, persones naturals o jurídiques, institucions o organismes, per a fomentar els fins específics de la fundació o qualsevol activitat que, aprovada pel patronat, servisca per a desenrotllar els fins fundacionals. Les activitats relacionades amb els fins fundacionals han de dur-se a terme segons les normes que les regulen específicament.»   
  
D'acord amb l'article 7 dels seus estatuts, relatiu als beneficiaris: «Seran potencials beneficiaris de la fundació qualsevol persona o entitat que sol·licite els seus servicis, en l'àmbit de les finalitats d'esta, especialment aquelles persones o entitats, que necessiten suport en la investigació, estudi i/o divulgació de les col·leccions varietals dels grups citrícoles existents. La fundació atorgarà amb criteris d'imparcialitat, objectivitat i no-discriminació els seus beneficis a les persones o entitats que reunint les condicions expressades anteriorment, estime el patronat que són legítims creditors d'estos. Ningú podrà al·legar davant de la fundació, un dret preferent de gaudir dels seus beneficis, ni imposar la seua atribució a persona o entitat determinada.»  
  
  
Quint  
Per la Resolució de data 17 de desembre de 2014, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana, l'entitat denominada Fundacióm de la Comunitat Valenciana Sigrid Herve Jadoul Més que Gossos, amb el número 587-V i classificar-la amb el caràcter de Mediambiental. El seu domicili radicarà a Alaquàs (València), carrer Palleter, número 10, porta 4 (CP 46927).  
D'acord amb els articles 5 i 7 dels seus estatuts, són fins i activitats de la Fundació: acollir, cuidar i fomentar l'adopció responsable d'animals abandonats que són recollits. Conscienciació per mitjà de campanyes informatives sobre el respecte als animals i la naturalesa. Actuar com un òrgan de denúncia davant de les entitats tant públiques, com privades i davant de la societat en general en defensa dels animals que no reben un tracte correcte. Actuar com a òrgan consultiu quan ho requerisca qualsevol entitat pública o privada en tots els assumptes relacionats amb la protecció i defensa animal. Potenciar el compliment de la normativa legal establida sobre la protecció d'animals de companyia. Contribuir a la millor qualitat de vida i benestar dels animals.»  
  
La fundació podrà portar a cap per a la consecució dels seus fins les activitats següents: 1) Creació i manteniment d'un refugi adequat la causa del qual siguen les necessitats dels animals i la finalitat de les quals consistix a albergar, protegir i cuidar tots els animals arreplegats. 2) Campanyes de conscienciació sobre els drets i els deures de la tinença d'animals de companyia. 3) Acollir i proporcionar les atencions sanitàries dels animals perduts, abandonats i maltractats en locals adequats a esta finalitat per a la seua entrega posterior en adopció. 4) Procurar als animals, adoptants idonis a fi d'agafar el seu benestar de forma definitiva. 5) Comunicar a les autoritats, institucions competents i mitjans de comunicació les accions que vulneren o violen els drets dels animals. 6) Exercir actuacions destinades a recaptar fons destinats íntegrament al compliment d'estos fins.»  
  
L'elecció dels beneficiaris serà efectuada pel patronat amb criteris d'imparcialitat i no-discriminació entre les persones, grups o organitzacions que reunisquen les circumstàncies següents: a) Formar part del sector de població atés per la fundació. b) Demanar la prestació o servici que la fundació pot oferir. c) Complir els requisits específics que, complementàriament, puga acordar el patronat per a cada convocatòria.»  
  
  
València, 20 de gener de 2015.- El secretari autonòmic de Justícia: Antonio Gastaldi Mateo.